જે મતદારો પહેલી વાર ચૂંટણીકાર્ડ મેળવી રહ્યા છે, જેઓ પુખ્ત ઉંમરના થયા પછીનું પહેલું મતદાન કરવા લાયક બન્યા છે તેમને ઘેરબેઠાં જ નવું પ્લાસ્ટિક વોટર કાર્ડ મળશે. તેની કિંમત નિઃશુલ્ક હશે. જ્યારે જે મતદાતાઓ હાલમાં ચૂંટણી વોટરકાર્ડ ધરાવે છે તેઓને જો પ્લાસ્ટિકનું કલરફૂલ વોટર આઈડી જોઈતું હશે તો તેમણે રૂ.૩૦નું મૂલ્ય ચૂકવવું પડશે. નવી એજન્સીને સ્ટાફ સાથે યુનિટ પૂરા પડાશે. તેઓ દરેક ફોર્મની એન્ટ્રી કરીને લિસ્ટ અધિકારી પાસે ચેક કરાવશે અને લીલી ઝંડી મળ્યા બાદ જ કોઈ ભૂલ વગરનું કાર્ડ કાઢશે.